
[bookmark: _Hlk221006182]	Valsts ugunsdzēsības un glābšanas dienesta iepirkuma komisija (turpmāk – komisija) 2026.gada 25.jūnijā no iespējamā pretendenta saņēma vēstuli Elektronisko iepirkumu sistēmas e-konkursu apakšsistēmā par atklāta konkursa “Formas tērpu priekšmetu (flīsa jakas, vissezonas cimdu, cepures/galvas kakla apsēja) piegāde (uz četriem gadiem)” ID Nr. IeM VUGD 2026/20 (turpmāk – konkurss) nolikumā un tā pielikumos izvirzītajām prasībām. 
Iepirkuma komisija izskatīja iespējamā pretendenta jautājumus un sniedz šādas atbildes:

1. jautājums
Komisija savā atbildē norāda, ka pretendentiem nav jāiesniedz nekādi apliecinoši dokumenti par paraugu krāsas atbilstību uzdotajām krāsu koordinātēm. 
Lūdzam skaidrot, kā tieši komisija pārliecināsies, ka pretendentu iesniegtie preču paraugi atbilst norādītajām krāsu koordinātēm.

Atbilde
[bookmark: _GoBack]Komisija konkursā iesniegto izstrādājuma paraugu atbilstību konkursa 2.pielikuma “Tehniskās specifikācijas un tehniskais piedāvājums” (turpmāk – tehniskā specifikācija) 3.pielikumā noteiktajai krāsu sistēmai vērtēs, salīdzinot iesniegtos izstrādājuma paraugus ar tehniskās specifikācijas prasībām un, ja nepieciešams, izmantojot objektīvas pārbaudes metodes. Pretendentiem nav noteikts pienākums kopā ar piedāvājumu iesniegt apliecinošus dokumentus par izstrādājuma parauga krāsu atbilstību. Tomēr tas neatbrīvo pretendentu no pienākuma nodrošināt, ka iesniegtais izstrādājuma paraugs atbilst visām tehniskās specifikācijas prasībām.
Ja komisijai radīsies pamatotas šaubas par izstrādājuma parauga atbilstību tehniskajā specifikācijā noteiktās krāsas atbilstību, komisija ir tiesīga pieprasīt papildu informāciju vai izmantot normatīvajos aktos un iepirkuma dokumentācijā pieļautos līdzekļus atbilstības pārbaudei.

2.jautājums
Komisija savā atbildē noraida iespēju pretendentiem iesniegt apģērbu paraugus audumu ražotājiem pieejamā krāsā, kura nesakrīt ar tehniskajā specifikācijā norādīto krāsas kodu attiecīgajam iepirkuma priekšmetam, un papildus iesniedzot audumu ražotāja laboratorijas krāsu paraugus iespējamā pasūtījuma izpildē izmantojamā auduma krāsas saskaņošanai. ,- tādējādi ierobežojot dalību konkursā plašākam pretendentu skaitam. Vēlamies pievērst Jūsu uzmanību tam, ka saskaņā ar audumu ražotāju sniegto informāciju, konkrētām krāsas koordinātēm atbilstošas krāsas audumus ir iespējams ražot, taču ne mazākā apjomā, kāds noteikts auduma ražošanas un krāsošanas tehnoloģiskajā ciklā, t.i., ne mazāk kā ~1000m. 

Tātad, lai piedalītos šādā iepirkumā un spētu izgatavot un iesniegt konkursa nolikumā norādītos apģērbu un audumu paraugus tehniskajā specifikācijā norādītajā krāsā, pretendentam ir jāspēj pasūtīt un auduma ražotājam jāspēj saražot un piegādāt ne mazāk kā 1000m auduma, iepriekš nezinot, vai konkursa rezultātā tiks vai netiks noslēgts līgums par paredzamo apģērba priekšmetu izgatavošanu un piegādi. 

Uzskatām, ka šādas prasības dalībai iepirkumā ir nesamērīgas un konkurenci ierobežojošas, turklāt, tās ir diskriminējošas pret tiem pretendentiem, kuru rīcībā pirms iespējama līguma slēgšanas nav audumi tieši tādu krāsu koordināšu toņos, kuras norādītas tehniskajā specifikācijā, un kuri šī iemesla dēļ spiesti atteikties no dalības iepirkumā.

Atkārtoti aicinām konkursa komisiju veikt izmaiņas nolikuma 8.5. punkta redakcijā, paredzot iespēju iesniegt gatavā izstrādājuma un testēšanai paredzētā auduma (2m) paraugus melnā vai tuvinātā pelēkā krāsā, savukārt tehniskajā specifikācijā norādīto krāsu kodiem atbilstošus auduma paraugus iesniegt saskaņošanai tādā izmērā, kā to ļauj auduma ražotāju laboratoriju tehnoloģiskās iespējas.

Atbilde
Konkursa nolikuma 8.4. apakšpunktā ir noteikts, ka pretendentam jāiesniedz izstrādājumu paraugi tehniskajā specifikācijā noteiktajā krāsā atbilstoši tehniskās specifikācijas 3. pielikumā norādītajai krāsu sistēmai. Šī prasība ir noteikta, lai komisija varētu izvērtēt iesniegto izstrādājuma paraugu atbilstību tehniskās specifikācijas prasībām un veikt to vērtēšanu saskaņā ar konkursa nolikuma 14. punktā noteiktajiem vērtēšanas kritērijiem.
Ņemot vērā minēto, konkursa nolikuma 8.5. apakšpunkta grozījumi netiks veikti.


